open-index/open-wikipedia-markdown huggingface dataset:
Δίκτυα Προσωπικού Χώρου

Τα **δίκτυα προσωπικού χώρου ([[PAN]])** είναι δίκτυα υπολογιστών τα οποία χρησιμοποιούνται για μετάδοση δεδομένων , σύνηθες παράδειγμα είναι η σύνδεση ενός κινητού τηλεφώνου σε έναν υπολογιστή. Συνήθως επεκτείνονται λίγα μετρά γύρω από ένα σώμα. Επίσης με την χρήση της τεχνολογίας 6LoWPAN μπορούν να έχουνε πρόσβαση και στο Διαδίκτυο.

Στα **ενσύρματα δίκτυα προσωπικού χώρου** συγκαταλέγονται οι τεχνολογίες USB και Firewire.Ενώ στα **Ασύρματα δίκτυα προσωπικού χώρου **( Wireless Personal Αrea Νetworks WPAN) συγκαταλέγονται οι τεχνολογίες Wireless USB, Bluetooth, Z-Wave, ZigBee, RuBee, DASH7, IrDA και NeuRFon .

## Πήγες
* http://tools.ietf.org/html/draft-daniel-6lowpan-interoperability-01

## Δείτε επίσης
* Bluetooth
* 802.15

Κατηγορία:Δίκτυα υπολογιστών
Αλέξιος Σπανός

Ο **Αλέξιος Σπανός** ήταν Έλληνας λόγιος με καταγωγή από τα Ιωάννινα, ο οποίος δραστηριοποιήθηκε στα τέλη του 16ου και στο πρώτο μισό του 17ου αιώνα. Σπούδασε στα Ιωάννινα και δίδαξε την ελληνική γλώσσα στην Αδριανούπολη και αλλού.  

Επιμελήθηκε ευρετήρια και  πίνακες αλφαβητικής κατάταξης στις μεταφράσεις στα νέα ελληνικά την νομική πραγματεία του Κωνσταντίνου Αρμενόπουλου -λόγιος του 14ου αιώνα-, την Εξάβιβλο. Οι μεταφράσεις είχαν γίνει από τους Νικόλαο Κουνάλη του Κριτοπούλου και Θεοδόσιο Ζυγομαλά. Ο Σπανός προχώρησε μάλιστα σε εκ νέου μετάφραση του έργου, η οποία εκδόθηκε στη Βενετία το 1744 και επανεκδόθηκε σε πολλά αντίτυπα αργότερα. 

Φέρεται επίσης να έχει γράψει γραμματικές, ποιήματα και διάφορα επιγράμματα τα οποία ωστόσο δεν έχουν διασωθεί. Τρία επιγράμματά του έχουν καταχωρισθεί στο βιβλίο του Σταύρου Μουλαϊμου, *Αντιδοτάριον* *περί των ιοβόλων δηγμάτων*, στη Βενετία το 1724.  Απεβίωσε το 1733.
## Παραπομπές

## Πηγές
* *Μεγάλη Ελληνική Εγκυκλοπαίδεια*, Τόμος εικοστός δεύτερος, Σκουζές Τηλέμαχος, σελ. 197

Κατηγορία:Έλληνες λόγιοι του 17ου αιώνα
Αγγλικό πρωτάθλημα ποδοσφαίρου ανδρών 1890-1891

Το 1890-1891 διοργανώθηκε το τρίτο Αγγλικό πρωτάθλημα ποδοσφαίρου ανδρών. Η Έβερτον κατέκτησε το πρωτάθλημα για πρώτη φορα στην ιστορία της, εκθρονίζοντας την δύο φορές πρωταθλήτρια Πρέστον Νορθ Εντ στην δεύτερη θέση. Συμμετείχαν δώδεκα ομάδες. Έντεκα από το πρωτάθλημα της προηγούμενης σεζον 1889-1890 και για πρώτη φορά πήρε μερος η Σάντερλαντ που αντικατέστησε την Στόουκ Σίτι στην οποία απορρίφθηκε η επανεκλογή της για το νέο πρωτάθλημα.

## Βαθμολογία

1Δύο πόντοι αφαιρέθηκαν από την Σάντερλαντ για αντικανονική συμμετοχή παίκτη.

## Αναφορές

*RSSSF Αγγλικό πρωτάθλημα ποδοσφαίρου ανδρών 1890-1891

Κατηγορία:Πρέμιερ Λιγκ
Give In to Me

Το **Give In to Me** είναι το δέκατο τραγούδι του άλμπουμ *[[Dangerous (άλμπουμ)|Dangerous]]*. Το single έφθασε έως τη 1η θέση στη Νέα Ζηλανδία για 4 εβδομάδες, και έως τη 2η θέση στο UK Singles Chart. Το τραγούδι είναι μπαλάντα hard rock με τον κύριο κιθαριστή των Guns N' Roses, Slash. Το τραγούδι, το οποίο αποτελεί και μπαλάντα heavy metal, έχει επιθετική σεξουαλική γεύση. Το single δεν κυκλοφόρησε ποτέ στη Βόρεια Αμερική ή στην Ασία.

Το single κυκλοφόρησε τα B-sides του, τα οποία περιλαμβάνουν τις εκδοχές του άλμπουμ για το Dirty Diana και το Beat It, δύο τραγούδια με guest appearances από κιθαρίστες της hard rock. Το American Idol Finalist Allison Iraheta εκτέλεσε το τραγούδι κατά τη διάρκεια του Michael Jackson Week in Season 8, 2009.

## Μουσικό βίντεο

Το μουσικό βίντεο για το Give In to Me έχει τον Μάικλ Τζάκσον να εκτελεί το τραγούδι στη σκηνή με τα μέλη των Guns N' Roses, Slash, Γκίλντι Κλάρκ και ο Τέντι Αντρεανίντης. Ζωηρές εκρήξεις ακούστηκαν αργότερα με βολτ να έρχονται και τον Μαίκλ να χορεύει καθώς πέφτουν στο σώμα του. Η τελευταία σκηνή δείχνει ένα βολτ να τρέχει στο σώμα του Τζάκσον, ένα εφέκτ που παρέμεινε, μια στιγμή πριν εξασθενισθεί.

Σύμφωνα με τον Τζάκσον, αυτό έγινε σε 2 ώρες στη Γερμανία, στα τέλη του Αυγούστου του 1992. Τα πυροτεχνικά εμφανίζονται στο βίντεο είναι επεξεργασμένα στον υπολογιστή και προσθέθηκαν στο βίντεο.

## Τσαρτ

## Κομμάτια

*Austria CD Single

# Give In to Me – 5:28
# Dirty Diana – 4:52
# Beat It – 4:17

* UK CD Single
# Give In to Me (Vocal Version) - 4:42
# Dirty Diana - 4:52
# Beat It - 4:17

* UK Promo CD

# Give In to Me (Vocal Version) - 4:42
# Give In to Me (Instrumental) - 5:28

* 45 RPM and 7:

# Give In To Me - 5:28
# Dirty Diana - 4:52

* DualDisc That Isn't Unreleased on the Visionary Boxset:

# Give In to Me - 5:28
# Give In To Me (Vocal Version) - 4:42
# Give In To Me (Instrumental) - 5:28
# Give In To Me (Video) - 5:28

## Προσωπικό

* Μάικλ Τζάκσον και Μπίλ Μπόττρελ: Στιχουργοί
* Μπίλ Μπόττρελ: Ηχογράφηση, μπάσο, ντραμς, μέλλοτρον και κιθάρα
* Τζιμ Μίτσελλ και Κράιγκ Μπρόκ: Κιθαρά
* Slash: Ειδική εμφάνιση κιθάρας
* Μάικλ Τζάκσον: Solo και background φωνητικά
* Τιμ Πιέρτσε: Κιθάρα

## Διάφορες εκδοχές

*Το 2001, η μελωδία του Eminem στο κομμάτι Under the Influence είναι παρόμοια με το τραγούδι του Τζάκσον.
*Το 2009, η Άλλισον Ιραχέτα εκτέλεσε το τραγούδι στο American Idol.
*Το 2009, ο Γάλλος καλλιτέχνης της χιπ-χοπ Κέρι Τζέιμς έχει δείμγα του κομματίου στο τραγούδι του Lettre à Mon Public.
*Το 2010 το τραγούδι των Tech N9ne, Last Sad Song, συμπεριλαμβάνει μια μελωδία πιάνου παρόμοια με αυτό του κομματίου του Τζάκσον.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Τραγούδια του 1991
Κατηγορία:Singles του 1993
Κατηγορία:Singles της Epic Records
Φετιχιέ τζαμί Ιωαννίνων

Το **Φετιχιέ Τζαμί**  (=τζαμί της κατάκτησης) είναι οθωμανικό τζαμί που είναι κτισμένο στα Ιωάννινα. Χτίστηκε στη θέση της βυζαντινής Μητρόπολης της πόλης, του ναού του Ταξιάρχη Μιχαήλ. 

Το Φετιχιέ Τζαμί αποτελείται από την αίθουσα προσευχής και την ανοιχτή στοά (ρεβάκ). Η αίθουσα προσευχής είναι μονόχωρη, με θόλο και στη βόρεια πλευρά υπάρχει στενός ξύλινος εξώστης, μεταγενέστερος. Στο εξωτερικό του κτιρίου, ο μιναρές υψώνεται στη νοτιοδυτική γωνία. Στο ανώτερο τμήμα της βάσης του είναι εντοιχισμένες πλάκες με λιθανάγλυφη διακόσμηση, ανάμεσα στις οποίες ξεχωρίζουν σχηματική παράσταση μουσουλμανικής πόλης και πτηνών. Στο εσωτερικό, η διακόσμηση του θόλου και της τοξοστοιχίας με συνθέσεις ανθέων σε συνδυασμό με γεωμετρικά μοτίβα αναδεικνύουν τον χώρο, ενώ ανάμεσά τους υπάρχουν επιγραφές από το Ιερό Κοράνιο. Στο νότιο τοίχο του κτιρίου, την κίμπλα, που σύμφωνα με τα μουσουλμανικά έθιμα είναι στραμμένη προς τη Μέκκα, ανοίγεται η ιερή κόγχη του τεμένους, το μιχράμπ. Το μιχράμπ του Φετιχιέ φέρει εντυπωσιακό γύψινο και γραπτό διάκοσμο. Στο κέντρο του επιστυλίου αναγράφεται η βεβαίωση της ισλαμικής πίστης: «Ένας ο Θεός και ο Μωάμεθ ο προφήτης αυτού», ενώ δύο βυζαντινοί πεσσίσκοι, τμήμα πιθανόν του ναού του Ταξιάρχη Μιχαήλ, ορίζουν το μιχράμπ. Οι τάφοι του Αλή πασά και της οικογένειάς του βρίσκονται κοντά στο τζαμί.

Οι πρόσφατες εργασίες συντήρησης και αποκατάστασης συντέλεσαν ώστε σήμερα το Φετιχιέ τζαμί να φιλοξενεί έκθεση εποπτικού υλικού που αφορά το μνημείο, στο μνημειακό σύνολο του Κάστρου των Ιωαννίνων, αλλά και το ευρύτερο ιστορικό και καλλιτεχνικό γίγνεσθαι της εποχής καθώς και την ιστορική προσωπικότητα με την οποία συνδέεται η σημερινή μορφή του τζαμιού, τον Αλή πασά, ο οποίος αναμόρφωσε το τζαμί το 1795 και το έκανε το κύριο τζαμί του παλατιού του. Η έκθεση χωρίζεται σε τρία μέρη: 1) Η πόλη των Ιωαννίνων κατά τη διάρκεια της Οθωμανικής κυριαρχίας 2) Το Κάστρο των Ιωαννίνων. Φρούριο και Σεράι 3) Αλή Πασάς ο Τεπελενλής. Ιστορία και Μύθος . 

## Πηγές
*Α. Καραμπερίδου & Α. Τσιάρα (2008), Το Φετιχιέ Τζαμί στο Κάστρο των Ιωαννίνων, Ιωάννινα: Υπουργείο Πολιτισμού- 8η Ε.Β.Α

Κατηγορία:Κτίρια και κατασκευές στα Ιωάννινα
Κατηγορία:Οθωμανικά τζαμιά στην Ελλάδα
Κατηγορία:Οθωμανική Ήπειρος
Αγαλλιανός

[thumb|left|300px|Ο κόλπος της [Παροικιάς από το οποίο απέπλευσε ο στόλος του Αγαλλιανού για την Κωνσταντινούπολη.]]
Ο **Αγαλλιανός** ή **Αγαλλιανός Κοντοσκέλης** ήταν Έλληνας στρατηγός Τουρμάρχης στο Θέμα Ελλάδος και Βυζαντινός επαναστάτης επί Λέοντος Γ' του Ισαύρου. Τη διετία 726/727 είχε διοριστεί Τουρμάρχης του Θέματος Ελλάδας∙ τότε εξερράγη επανάσταση εναντίον του Aυτοκράτορα Λέοντος Γ΄ με αιτία την Εικονομαχία και την επιβολή της απαγόρευσης των εικόνων. Ο Αγαλλιανός και ο Στέφανος, αρχηγός των Καραβισιάνων στις Κυκλάδες, ηγήθηκαν της επανάστασης, ανέβασαν στον αυτοκρατορικό θρόνο έναν σφετεριστή, τον Κοσμά. Η επανάσταση ωστόσο απέτυχε, επειδή ο αυτοκρατορικός στόλος κατέστρεψε τα πλοία τους με το υγρό πυρ. O Αγαλλιανός έπεσε στην θάλασσα με ολόκληρη την πανοπλία του και πνίγηκε για να μην πέσει στα χέρια των εχθρών∙ ο Στέφανος και ο Κοσμάς συνελήφθησαν και αποκεφαλίστηκαν. Το προσωνύμιο *"Κοντοσκέλης"* το έλαβε, επειδή είχε κοντά πόδια, χάρη σε αυτό τα Πάτρια Κωνσταντινουπόλεως του χρεώνουν εσφαλμένα την κατασκευή του λιμένα Κοντοσκάλιον στην Κωνσταντινούπολη.

## Παραπομπές


## Πηγές
* 
* *Prosopographie der mittelbyzantinischen Zeit* (2013). Berlin, Boston: De Gruyter.
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt

Κατηγορία:Βυζαντινοί στρατηγοί
Γεώργιος Αγγελινάκος

Ο **Γεώργιος Αγγελινάκος** ήταν Έλληνας αγωνιστής της επανάστασης του 1821.
## Βιογραφικά στοιχεία
Γεννήθηκε στο Καστρί της Κυνουρίας. Πήρε μέρος στις περισσότερες μάχες της Πελοποννήσου και στις εκστρατείες της Ύδρας, Μεγάρων και των Αθηνών. Διατηρούσε με δικές του οικονομικές δαπάνες εξοπλίζονας σώμα λιγων συμπολεμιστών του οποίου ήταν επικεφαλής.  

## Πηγές
* 

Κατηγορία:Αγωνιστές του 1821
Αγγλικό πρωτάθλημα ποδοσφαίρου ανδρών 1891-1892

Το 1891-1892 διοργανώθηκε το τέταρτο Αγγλικό πρωτάθλημα ποδοσφαίρου ανδρών. Η Σάντερλαντ κατέκτησε το πρωτάθλημα για πρώτη φορα στην ιστορία της στην δεύτερη συμμετοχή της, αφήνοντας την Πρέστον Νορθ Εντ στην δεύτερη θέση. Αυξήθηκε η συμμετοχή στις δεκατέσσερις ομάδες από δώδεκα της προηγούμενης σεζον 1890-1891. Για πρώτη φορά πήρε μερος η Ντάργουεν όπου τερμάτισε στην τελευταία θέση, και επέστρεψε η Στόουκ Σίτι από απουσία ενος χρόνου.

## Βαθμολογία

1Εξασφάλισε την παραμονη με την κατακτηση του κυπέλλου.

2Πρώτη συμμετοχή στο πρωτάθλημα, επίσης δεν επανεκλέγη για παραμονή και υποβιβάστηκε.

## Αναφορές

*RSSSF Αγγλικό πρωτάθλημα ποδοσφαίρου ανδρών 1891-1892

Κατηγορία:Πρέμιερ Λιγκ
Λέων Αγέλαστος

Ο **Λέων Αγέλαστος** ήταν Έλληνας αξιωματικός του Βυζαντίου.

Άκμασε κατά το πρώτο ήμισυ του 10ου αιώνα. Είχε το αξίωμα του Πρωτοσπαθάριου επί Ρωμανού Α΄ του Λεκαπηνού. Ήταν αξιωματικός πεπειραμένος και ικανός, γνωστός για τη δράση του στην Πελοπόννησο. Έκανε εκεί πολλούς αγώνες και παρεμπόδισε με επιτυχία την εισβολή διαφόρων σλαβικών λαών.  
## Πηγές
* 

Κατηγορία:Πρωτοσπαθάριοι
Μιχαήλ Μακράκης

Ο **Μιχαήλ Μακράκης** ήταν Έλληνας αγωνιστής της Κρητικής επανάστασης και μέγας ευεργέτης.
## Βιογραφικά στοιχεία
Γεννήθηκε στον Άγιο Μύρωνα Μαλεβιζίου Κρήτης. Πήρε μέρος σε όλους τους αγώνες της εποχής του στην Κρητική Επανάσταση κατά των Τούρκων. Ανακηρύχτηκε οπλαρχηγός της επαρχίας του. Το 1912 παρά την ηλικία του έγινε βουλευτής Κρήτης στην Ελληνική βουλή. Κατήρτησε εθελοντικό σώμα υπό την γενική αρχηγία του τότε λοχαγού πεζικού και ήδη υποστράτηγου Γ. Κατεχάκη και πήρε μέρος σε πολλές μάχες στην Μακεδονία και Ήπειρο. Η επαρχία του τον ανέδειξε επανειλημμένα βουλευτή και πληρεξούσιο. 

Απεβίωσε το 1925 σε προχωρημένη ηλικία. Τη τεράστια περιουσία του την διέθεσε υπέρ φιλανθρωπικών σκοπών.
## Πηγές
* 
Κατηγορία:Έλληνες αγωνιστές
Κατηγορία:Έλληνες ευεργέτες
Μέναιχμος (μαθηματικός)

Ο **Μέναιχμος** (~375-300 π.Χ) ήταν Έλληνας μαθηματικός της κλασικής αρχαιότητας, συνεργάτης του Πλάτωνα και επιφανές μέλος της Ακαδημίας. Γεννήθηκε στην Προκόννησο της Προποντίδας και ήταν αδελφός του Δεινόστρατου.

## Βιογραφία
Αρχικά μαθήτευσε κοντά στον Εύδοξο και αργότερα στην Ακαδημία του Πλάτωνα, με τον οποίο μάλιστα συνδεόταν φιλικά. Σύμφωνα με κάποιες πηγές υπήρξε δάσκαλος του Μεγάλου Αλεξάνδρου στα μαθηματικά. Θεωρείται ο πρώτος που ανακάλυψε τις κωνικές τομές (έλλειψη, παραβολή, υπερβολή) και εξαιτίας αυτού οι τρεις αυτές καμπύλες ονομάζονταν αρχικά "Μεναίχμιος τριάς".

Επίσης ασχολήθηκε και με το ''Δήλιον πρόβλημα'', το οποίο και επέλυσε με δύο παραβολές.

Εκτός από τα μαθηματικά ασχολήθηκε με την αστρονομία και θεωρείται πρόδρομος του Ερατοσθένη.

## Περαιτέρω ανάγνωση

### Εξωτερικοί σύνδεσμοι
* Βιογραφία του Μέναιχμου στο MacTutor.

### Βιβλιογραφία
* 
* 

### Ελληνικά άρθρα
* 

## Παραπομπές


Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες αστρονόμοι
Κατηγορία:Αρχαίοι Προκοννήσιοι
Κατηγορία:Ακαδημεικοί φιλόσοφοι
Βιβλιοθήκη Οθωμανικής περιόδου Ιωαννίνων

Η **βιβλιοθήκη Οθωμανικής περιόδου** βρίσκεται εξω από τη βορειοανατολική ακρόπολη του Ασλάν πασά στα Γιάννενα , που συνδέεται με τη λειτουργία του μενδρεσέ. Αποτελείται από μεγάλη τετράγωνη θολοσκέπαστη αίθουσα στο βόρειο τμήμα και ένα μακρόστενο χώρο στη νότια πλευρά, ο οποίος χωρίζεται με καμαροσκέπαστο διάδρομα σε δύο δωμάτια που στεγάζονται με θόλο. Ανοιχτό κιονοστήρικτο προστώο καλύπτει ολόκληρη την πρόσοψη. Ο συνδυασμός των τρουλίσκων, του προστώου και των ανοιγμάτων ισοσταθμίζει την αυστηρότητα της ισχυρής αργολιθοδομής της τοιχοποιίας.

## Πηγές
* Δ. Κωνστάντιος (1997), Το Κάστρο των Ιωαννίνων, Αθήνα: Υπουργείο Πολιτισμού (Τ.Α.Π.Α).

Κατηγορία:Κτίρια και κατασκευές στα Ιωάννινα
Κατηγορία:Βιβλιοθήκες στην Ελλάδα
Αγγλικό πρωτάθλημα ποδοσφαίρου ανδρών 1892-1893

Το 1892-1893 διοργανώθηκε το πέμπτο Αγγλικό πρωτάθλημα ποδοσφαίρου ανδρών. Η Σάντερλαντ κατέκτησε το πρωτάθλημα για δεύτερη συνεχή φορά, αφήνοντας την Πρέστον Νορθ Εντ στην δεύτερη θέση. Αυξήθηκε η συμμετοχή στις δεκάξι ομάδες από δεκατέσσερις της προηγούμενης σεζον 1891-1892. Για πρώτη φορά πήραν μερος η Νότιγχαμ Φόρεστ , η Γουένσντεϊ και η Νιούτον Χελθ γνωστή όπως θα μετονομαστεί το 1902 σε Μάντσεστερ Γιουνάιτεντ.

Για πρώτη φορά θα υπάρξουν αγώνες μπαράζ για τις τρεις τελευταίες ομάδες της βαθμολογίας, με τις τρεις πρώτες της δεύτερης κατηγορίας.

## Βαθμολογία

1Έπαιξε αγώνα μπαράζ με την Ντάργουεν και υποβιβάστηκε.

2Έπαιξε αγώνα μπαράζ με την Σέφιλντ Γιουνάιτεντ και υποβιβάστηκε.

3Έπαιξε αγώνα μπαράζ με την Σμολ Χελθ που αργότερα ονομάστηκε Μπέρμιγχαμ Σίτι και παρέμεινε στην κατηγορία.

## Αναφορές

*RSSSF  Αγγλικό πρωτάθλημα ποδοσφαίρου ανδρών 1892-1893

Κατηγορία:Πρέμιερ Λιγκ
Χρήστος Καπετανόπουλος

Ο **Χρήστος Καπετανόπουλος** ήταν σημαντικός Μακεδονομάχος οπλαρχηγός από τη Βέτρινα (Νέο Πετρίτσι) Σερρών.

## Βιογραφικά στοιχεία

Ο Χρήστος Καπετανόπουλος γεννήθηκε στα τέλη του 19ου αιώνα στη Βέτρινα (Νέο Πετρίτσι) Σερρών. Συγκρότησε ένοπλο σώμα, αποτελούμενο από ντόπιους οπλίτες, του οποίου τέθηκε επικεφαλής. Έδρασε την περίοδο 1903 - 1912 στις περιοχές Σιντικής, Ηράκλειας, Πετριτσίου και Σερρών με το σώμα του, εναντίον των Οθωμανών και των Βουλγάρων κομιτατζήδων. Σκοτώθηκε σε συμπλοκή με το σώμα του κομιτατζή Γκιούπτσετο, στις 23 Ιουλίου του 1912 στη Τζένα.

## Παραπομπές


Κατηγορία:Μακεδονομάχοι
Αγγλικό πρωτάθλημα ποδοσφαίρου ανδρών 1893-1894

Το 1893-1894 διοργανώθηκε το έκτο Αγγλικό πρωτάθλημα ποδοσφαίρου ανδρών. Η Άστον Βίλα κατέκτησε το πρωτάθλημα για πρώτη φορά στην ιστορία της, αφήνοντας δεύτερη την πρωταθλήτρια της προηγούμενης σεζόν 1892-1893 Σάντερλαντ. Για πρώτη φορά πήρε μερος στην πρώτη κατηγορία η Σέφιλντ Γιουνάιτεντ.

Στο τέλος του πρωταθλήματος υπήρξε μπαράζ ανάμεσα στις τρεις τελευταίες ομάδες της βαθμολογίας, με τις τρεις πρώτες της δεύτερης κατηγορίας.

## Βαθμολογία

1Έπαιξε αγώνα μπαράζ με την Νοτς Κάουντι και παρέμεινε στην κατηγορία.

2Έπαιξε αγώνα μπαράζ με την Σμολ Χελθ που αργότερα ονομάστηκε Μπέρμιγχαμ Σίτι και υποβιβάστηκε.

3Έπαιξε αγώνα μπαράζ με την Λίβερπουλ και υποβιβάστηκε.

## Αναφορές

*RSSSF Αγγλικό πρωτάθλημα ποδοσφαίρου ανδρών 1893-1894

Κατηγορία:Πρέμιερ Λιγκ
Γιάννης Κούτρας

Ο **Γιάννης Κούτρας** (Αιδηψός, 31 Μαΐου 1955) είναι Έλληνας τραγουδιστής.

## Βιογραφικά στοιχεία
Γεννήθηκε το 1955 στη Αιδηψό. Εκεί πήγε σχολείο και τελείωσε το λύκειο. Το 1974, με το τέλος της δικτατορίας, μετακόμισε στην Αθήνα για να μάθει κιθάρα και πιάνο. Σπούδασε στο Εθνικό Ωδείο στον Πατρικίδη, Βώκο και Βασιλειάδη. Το 1978 άρχισε να τραγουδάει, ηχογραφώντας τη *[[Μουσική Πράξη]] του Μπρεχτ* του Θάνου Μικρούτσικου και τον *Σταυρό του Νότου*. 

## Δισκογραφία
* 30 χρόνια φίλοι
* Χωρίς βαλίτσα και παλτό
* Σβήστε τα φώτα
* Πόσο σ' αγαπώ
* Τσικαμπούμ
* Τραγουδάει Μίμη Πλέσσα και Γιάννη Σπανό
* Ποια Φωνή
* Η αγάπη είναι ο φόβος (με τη Μαρία Φαραντούρη)

## Παραπομπές


## Πηγές
* Βιογραφικό σημείωμα

Κατηγορία:Έλληνες τραγουδιστές
Αναγνώστης Μανουσογιαννάκης

Ο  **Αναγνώστης Μανουσογιαννάκης** (1787-1881) ήταν Έλληνας αγωνιστής, από τις πιο ηρωικές μορφές στην Κρητική επανάσταση του 1821.
## Βιογραφικά Στοιχεία
Αυτός και ο αδελφός του, Εμμανουήλ, ήταν από τους πρώτους οπλαρχηγούς της Κρήτης. Μετά τις πρώτες ωμότητες των Τούρκων, και όταν συγκροτήθηκε συμβούλιο στα Σφακιά, σήκωσε τα όπλα εναντίον των τυράννων. Αναδείχθηκε από την αρχή αρχηγός των πολεμικότατων συγχωριανών του της Ίμβρου. Πολέμησε κατά των Τούρκων σε πολλές μάχες και τιμήθηκε με τους ανώτατους στρατιωτικούς βαθμούς. Ως χαρακτήρας ήταν συνετός και γλυκός, αν και ορεσίβιος. Γι' αυτό και ήταν δημοφιλής. Σωματικά ήταν ψηλόσωμος, ρωμαλέος και αρρενωπός. Ενέπνεε από την πρώτη στιγμή τον σεβασμό.

## Πηγές
* 

Κατηγορία:Αγωνιστές του 1821
Οικογένεια Γονέμη

Η **οικογένεια Γονέμη** είναι αριστοκρατική οικογένεια της Κύπρου, της Κρήτης και της Κέρκυρας.

Το 1606 η Γαληνότατη Δημοκρατία της Βενετίας τους απέδωσε τον τίτλο του κόμητος λόγω της συνεισφοράς τους στον αγώνα εναντίον των Τούρκων. Όταν η Κύπρος κατακτήθηκε από τους Τούρκους η **Οικογένεια Γονέμη** μετανάστευσε στην επίσης Βενετοκρατούμενη Κρήτη. Η παρουσία τους στην Κρήτη κράτησε περίπου έναν αιώνα όταν αναγκάστηκαν και πάλι να μεταναστεύσουν λόγω της Τουρκικής κατάκτησης της νήσου. 

Ακολουθώντας τους Βενετούς μετά από την φυγή των τελευταίων από την Κρήτη εγκαταστάθηκαν μόνιμα στην Κέρκυρα το έτος 1699. Τις υπηρεσίες τους προς την Βενετική Δημοκρατία εξακολούθησαν να τις προσφέρουν και το 1777 τους αποδόθηκε από τους Βενετούς μέγα τιμάριο εκ δημοσίων γαιών στην θέση Βρίνα της περιοχής Βουθρωτού Ηπείρου. 

Η **Οικογένεια Γονέμη** ενώθηκε με γάμο με την Οικογένεια Καποδίστρια, όταν η Διαμαντίνα Γονέμη, κόρη του κόμη Χριστόδουλου Γονέμη, παντρεύτηκε τον Αντώνιο - Μαρία Καποδίστρια. Ο πρώτος κυβερνήτης της Ελλάδος και τέως υπουργός εξωτερικών της τσαρικής Ρωσίας Ιωάννης Καποδίστριας ήταν τέκνο του ζεύγους.

## Παραπομπές

## Πηγές
* Γεώργιος Ρούσσος, Νεότερη Ιστορία του Ελληνικού Έθνους 1826 -1966, τ.Α', όπ. παρ., σελ.4


Κατηγορία:Οικογένειες της Μεσαιωνικής Κύπρου
Μάικλ Κάνινγκαμ

Ο **Μάικλ Κάνινγκαμ** (*Michael Cunningham*, γενν. 6 Νοεμβρίου 1952) είναι Αμερικανός συγγραφέας, γνωστός για το μυθιστόρημα του 1998, *[[Οι ώρες(μυθιστόρημα)|Οι ώρες]]*, για το οποίο κέρδισε το *[[Βραβείο Πούλιτζερ (Μυθοπλασίας)]]* και *PEN/Faulkner Award* το 1999.

## Ζωή και σταδιοδρομία
μικρογραφία|Ο Μάικλ Κάνιγχαμ στο βιβλιοπωλείο Akateeminen kirjakauppa στο Ελσίνκι της Φινλανδίας
Ο Μάικλ Κάνινγκαμ γεννήθηκε στο Σινσινάτι του Οχάιο και έζησε τα παιδικά του χρόνια στην Πασαντένα της Καλιφόρνια. Σπούδασε Αγγλική Λογοτεχνία στο Πανεπιστήμιο Στάνφορντ απ' όπου και αποφοίτησε. Κατά την διάρκεια των σπουδών του στο Πανεπιστήμιο της Αϊόβα, πρωτοεξέδωσε μικρές ιστορίες στο  *[[Atlantic Monthly]]* και στο *[[Paris Review]]*.

Το 1993 έλαβε το Guggenheim Fellowship και το 1998 το National Endowment for the Arts Fellowship. Το 1995 τιμήθηκε με το Whiting Writers' Award. Μαθήτευσε στο Fine Arts Work Center της Μασσαχουσέτης καθώς και στην δημιουργική συγγραφή στο Brooklyn College. 

Παρόλο που είναι ομοφυλόφιλος και η ζωή του υπήρξε μονογαμική τα τελευταία 24 χρόνια αρνείται την άποψη που τον χαρακτηρίζει ως gay συγγραφέα, δηλώνοντας πως όντας gay, επηρεάζεται μεν στο έργο του, αλλά αυτό δεν αποτελεί το μόνο χαρακτηριστικό της δουλειάς του.

*[[Οι ώρες]]*, καθιέρωσαν τον Κάνινγκαμ ως έναν σημαντικό συγγραφέα με μεγάλη δυναμική στη σημερινή Αμερικανική Λογοτεχνία, και η πρόσφατη δουλειά του με τίτλο, *[[Specimen Days]]*, έτυχε καλής υποδοχή από τους Αμερικανούς κριτικούς. Ο Cunningham εξέδωσε και μία ποιητική συλλογή, *Laws for Creations*, έχει επίσης γράψει με την Susan Minot, σενάριο βασισμένο στο μυθιστόρημα της με τίτλο *Evening*. Υπήρξε παραγωγός της ίδιας ταινίας το 2007 με τον ίδιο τίτλο *[[Evening (film)|Evening]]*, και στο οποίο πρωταγωνιστούν οι Γκλεν Κλόουζ, Τόνι Κολέτ και Μέριλ Στριπ.

## Βιβλιογραφία
### Μυθιστορήματα
*1984 *Golden States*
*1990 *[[Ένα σπίτι στο τέλος του κόσμου]]*
*1995 *Flesh and Blood*
*1998 *[[Οι ώρες (μυθιστόρημα)|Οι ώρες]]*
*2005 *Specimen Days*
*2010 *By Nightfall*

### Nonfiction
*2002 *Lands End: A Walk in Provincetown*

### Σενάρια
*2004 *[[Ένα σπίτι στο τέλος του κόσμου (ταινία)|Ένα σπίτι στο τέλος του κόσμου]]*  
*2007 *Evening*

## Βραβεύσεις
Το *"White Angel" συμπεριλήφθηκε το 1989 στο *[[Best American Short Stories]]*.
Το *"Mr. Brother" συμπεριλήφθηκε το 1999 στο *[[O. Henry Award, O. Henry Prize Stories]]*.

Για το μυθιστόρημά του  *Οι ώρες* (The Hours), τιμήθηκε με:
* Pulitzer Prize for Fiction - 1999
* PEN/Faulkner Award for Fiction - 1999
* Stonewall Book Award Gay, Lesbian, Bisexual, and Transgendered Book Award - 1999

## Παραπομπές


## Εξωτερικοί σύνδεσμοι

* Michael Cunningham's website 
* Farrar, Straus and Giroux 

Κατηγορία:Αμερικανοί ποιητές
Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί σεναριογράφοι
Κατηγορία:ΛΟΑΤ πρόσωπα από τις ΗΠΑ
Αγγλικό πρωτάθλημα ποδοσφαίρου ανδρών 1894-1895

Το 1894-1895 διοργανώθηκε το έβδομο Αγγλικό πρωτάθλημα ποδοσφαίρου ανδρών. Η Σάντερλαντ κατέκτησε το πρωτάθλημα για τρίτη φορά, αφήνοντας την Έβερτον στην δεύτερη θέση. Η πρωταθλήτρια της σεζόν 1893-1894 Άστον Βίλα τερμάτισε στην τρίτη θέση και κατέκτησε το Κύπελλο Αγγλίας . Για πρώτη φορά πήραν μέρος η Σμολ Χελθ γνωστη σαν Μπέρμιγχαμ Σίτι, και η  Λίβερπουλ.

Στο τέλος του πρωταθλήματος υπήρξε μπαράζ ανάμεσα στις τρεις τελευταίες ομάδες της βαθμολογίας, με τις τρεις πρώτες της δεύτερης κατηγορίας.

## Βαθμολογία

1Έπαιξε αγώνα μπαράζ με την Νιούτον Χελθ και παρέμεινε στην κατηγορία.

2Έπαιξε αγώνα μπαράζ με την Νοτς Κάουντι και παρέμεινε στην κατηγορία.

3Η νεοφώτιστη έπαιξε αγώνα μπαράζ με την Μπέρι ΦΚ και υποβιβάστηκε.

## Αναφορές
*RSSSF Αγγλικό πρωτάθλημα ποδοσφαίρου ανδρών 1894-1895

Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 1895-1896

Το 1895-1896 διοργανώθηκε το όγδοο Αγγλικό πρωτάθλημα ποδοσφαίρου ανδρών. Η Άστον Βίλα κατέκτησε το πρωτάθλημα για δεύτερη φορά, αφήνοντας την Ντέρμπι Κάουντι στην δεύτερη θέση. Η πρωταθλήτρια της σεζόν 1894-1895 Σάντερλαντ τερμάτισε στην πέμπτη θέση. Για πρώτη φορά πήρε μέρος η Μπέρι, ομάδα από το Μάντσεστερ

Στο τέλος του πρωταθλήματος για πρώτη φορά έγινε πρωτάθλημα κατάταξης ανάμεσα στις δύο τελευταίες ομάδες της βαθμολογίας, με τις δύο πρώτες της δεύτερης κατηγορίας.

## Βαθμολογία

1Έπαιξαν μίνι πρωτάθλημα με τις Λίβερπουλ και Μάντσεστερ Σίτι.

Η Γουέστ Μπρόμιτς Άλμπιον παρέμεινε στην κατηγορία και ανέβηκε η Λίβερπουλ για την επόμενη σεζόν. Αντίθετα η Σμολ Χελθ υποβιβάστηκε και η Μάντσεστερ Σίτι παρέμεινε στη δεύτερη κατηγορία.

## Αναφορές

*RSSSF Αγγλικό πρωτάθλημα ποδοσφαίρου ανδρών 1895-1896

Κατηγορία:Εγχώρια ποδοσφαιρικά πρωταθλήματα 1895-1896
Κατηγορία:Πρέμιερ Λιγκ
Νέκταρ

Το **νέκταρ** στην Ελληνική μυθολογία μαζί με την αμβροσία ήταν οι τροφές που έπαιρναν οι δώδεκα θεοί του Ολύμπου, εννοώντας πως μ' αυτά αποκτούν την αθανασία τους αλλά και τη δύναμή τους. Το νέκταρ είναι το ποτό που έπιναν οι θεοί το όποιο είναι δώδεκα φορές πιο γλυκό από το μέλι. Αυτό, μαζί με την αμβροσία, αποτελούσε την κύρια τροφή τους.

Nέκταρ είναι μια λέξη σύνθετη από το «νέκυς» (νεκρός) και το θέμα «ταρ» του ρήματος «τείρω» που σημαίνει εξαντλώ, καταβάλλω, δηλαδή ένα ποτό που κατανικά τον θάνατο.  Σύμφωνα με άλλη εκδοχή παράγεται από το αρνητικό μόριο «νε» (νη) και το «κτέαρ» (κτήμα), επειδή δεν το απέκτησαν ποτέ οι θνητοί, ή ακόμα από το «νέος» και «κτέαρ» ότι δηλαδή αυτοί που το πίνουν δεν γερνάνε.

Αυτό το ποτό, που περιγράφεται ως ένα είδος ερυθρού και ευωδιάζοντος οίνου, ήταν περίεργο για να το χρησιμοποιούν οι θεοί και να μην μπορούν να το παραγάγουν και να το απολαμβάνουν και οι άνθρωποι.
Κατηγορία:Ελληνική μυθολογία
Κατηγορία:Δώδεκα θεοί του Ολύμπου
Ένα σπίτι στο τέλος του κόσμου

Το ***Ένα σπίτι στο τέλος του κόσμου*** (αγγλ. *A Home at the end of the world*) είναι μυθιστόρημα του βραβευμένου με Βραβείο Πούλιτζερ (Μυθοπλασίας) Αμερικανού συγγραφέα Μάικλ Κάνινγκαμ (Michael Cunningham).
Ένα αφηγηματικό σε πρώτο πρόσωπο μυθιστόρημα, με τον αφηγητή να εναλλάσσεται σε κάθε κεφάλαιο. Ο Μπόμπυ και Τζόναθαν, οι δύο βασικοί χαρακτήρες του μυθιστορήματος, είναι και οι δύο βασικοί αφηγητές, η Άλις, μητέρα του Τζόναθαν και η Κλαιρ, έχουν τον ρόλο του αφηγητή σε ορισμένα από αυτά. Μέρος του μυθιστορήματος είχε δημοσιευθεί στον  *[[The New Yorker]]*, είχε επιλεγεί δε, στα *Καλύτερα Μικρά Διηγήματα του 1989* και είχε μεταδοθεί από τις συχνότητες του *National Public Radio* των Η.Π.Α.

## Σύνοψη
Ο Μπόμπυ, μεγαλωμένος σε προάστιο του Κλήβελαντ στο Οχάιο, στις δεκαετίες του ΄60 και του ΄70, ζει σε περιβάλλον εξαρτημένο από τις διασκεδάσεις της εποχής και τα ναρκωτικά.
Υπήρξε μάρτυρας των θανάτων του μεγαλύτερου αδελφού του και της μητέρας του και την ίδια περίοδο γνωρίζεται στο σχολείο με τον Τζόναθαν, ο οποίος προέρχεται από μία μεσοαστική οικογένεια. Ο ξαφνικός θάνατος του πατέρα του ακολουθεί και ο Μπόμπυ βρίσκει καταφύγιο στην οικογένεια του Τζόναθαν, η οποία αναλαμβάνει την προστασία του. Η σχέση των δύο παιδιών εξελίσσεται σε σχέση βαθιάς φιλίας η οποία οδηγεί ακόμη και στον μεταξύ τους σεξουαλικό πειραματισμό.
Η εξέλιξη της πλοκής τους βρίσκει, αρχές της δεκαετίας του ΄80 στην Νέα Υόρκη όπου ο Μπόμπυ εγκαθίσταται στο σπίτι του Τζόναθαν και της εκκεντρικής συγκατοίκου του Άλις. Ο Μπόμπυ και η Άλις γίνονται εραστές, παρόλο που αυτή δηλώνει ερωτευμένη και με τον Τζόναθαν και εκφράζει την επιθυμία της να αποκτήσει παιδί με αυτόν, γνωρίζοντας ότι ο Τζόναθαν είναι συνειδητοποιημένος gay. Ο Μπόμπυ και ο Τζόναθαν τρέφουν επίσης βαθειά συναισθήματα ο ένας για τον άλλον. Η Άλις μένει έγκυος και οι τρεις τους μετακομίζουν στο Woodstock ζώντας μαζί και μεγαλώνοντας την μικρή Ρεββέκα.
Δημιουργούν μία ιδιότυπη οικογένεια προσπαθώντας να διαχειριστούν τις συναισθηματικές συνέπειες του ερωτικού τους τριγώνου μέχρι την φυγή της Άλις και τον υπονοούμενο θάνατο του Τζόναθαν.

## Κινηματογραφική μεταφορά
Ο Κάνινγκαμ διασκεύασε το μυθιστόρημά του για  την ταινία με τον ίδιο τίτλο, του 2004, σε σκηνοθεσία του Μάικλ Μάγιερ και με πρωταγωνιστές τους Κόλιν Φάρελ, Ρόμπιν Ράιτ Πεν, Ντάλας Ρόμπερτς και Σίσι Σπέισεκ

## Εξωτερικοί σύνδεσμοι
*Farrar, Straus and Giroux
*Michael Cunningham's website
*by powells.com
*by L.S. Klepp 

ISBN 9780312424084

Μάικλ Κάνινγχαμ
Κατηγορία:Μυθιστορήματα που έγιναν ταινίες
Κουτσελιό Ιωαννίνων

Το **Κουτσελιό** είναι χωριό που βρίσκεται στο Νομό Ιωαννίνων. Βρίσκεται 10 χιλιόμετρα νότια της πόλης των Ιωαννίνων. Διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης, ενώ μέχρι το 2010 ανήκε στο Δήμο Παμβώτιδος. Το Κουτσελιό αναγνωρίσθηκε ως Κοινότητα με το Βασιλικό Διάταγμα 7.8.1919. Το χωριό δεν έχει δάση, έχει καλλιεργήσιμες εκτάσεις και το κέντρο του χωριού είναι πάνω στο λόφο. Από το 1970 γίνεται η άρδευση του, ενώ παλαιότερα τα νερά τα απορροφούσαν οι χωνεύτρες (καταβόθρες).

## Ονοματολογία
Σύμφωνα με την παράδοση το όνομα του χωριού προέρχεται από το όνομα του πρώτου κατοίκου που λεγόταν Ηλίας και ήταν Κουτσός. Με το πέρασμα το χρόνου οι δύο λέξεις προφέρονται σαν μια: Κουτσελιάς. Για ευφωνία σχηματίσθηκε το όνομα Κουτσολιό.

Οι ονοματολογικές έρευνες έχουν δείξει ότι το όνομα προέρχεται από παλαιότερο τύπο *Κουτσολιό < *Κουτσολιός,* που σχηματίστηκε ως αμάλγαμα της φράσης *κουτσός ελιώνας / ελαιώνας*, δηλ. «κολοβός, κολοβωμένος (ελαιώνας)».

## Παραπομπές


## Πηγές
https://web.archive.org/web/20080526115428/http://www.dimospambotidos.gr/

## Εξωτερικοί σύνδεσμοι
Τοποθεσία στον χάρτη

Κατηγορία:Δήμος Ιωαννιτών
Κατηγορία:Χωριά της περιφερειακής ενότητας Ιωαννίνων
Αγγλικό πρωτάθλημα ποδοσφαίρου ανδρών 1896-1897

Το 1896-1897 διοργανώθηκε το ένατο Αγγλικό πρωτάθλημα ποδοσφαίρου ανδρών. Η Άστον Βίλα όπως και την προηγούμενη σεζόν 1895-1896 κατέκτησε το πρωτάθλημα για δεύτερη συνεχή φορά  και τρίτο στην ιστορία της. Η ομάδα από το Μπέρμιγχαμ κατέκτησε και το κύπελλο Αγγλίας, και έγινε η δεύτερη ομάδα μετα την Πρέστον Νορθ Εντ που κάνει νταμπλ.

Στο τέλος του πρωταθλήματος έγινε πρωτάθλημα κατάταξης ανάμεσα στις δύο τελευταίες ομάδες της βαθμολογίας, με τις δύο πρώτες της δεύτερης κατηγορίας.

## Βαθμολογία

1Έπαιξαν μίνι πρωτάθλημα με τις Νοτς Κάουντι και Νιούτον Χελθ.

Η Σάντερλαντ παρέμεινε στην κατηγορία και ανέβηκε η Νοτς Κάουντι για την επόμενη σεζόν. Αντίθετα η Μπέρνλεϊ υποβιβάστηκε και η Νιούτον Χελθ παρέμεινε στη δεύτερη κατηγορία.

## Αναφορές

*RSSSF Αγγλικό πρωτάθλημα ποδοσφαίρου ανδρών 1896-1897

Κατηγορία:Πρέμιερ Λιγκ
Φερνάντο Ταμπρόνι

Ο **Φερνάντο Ταμπρόνι** (**Fernando Tambroni Armaroli**) (1901 –1963) ήταν Ιταλός πολιτικός.

## Βιογραφικό

### Πρώτα χρόνια
Γεννήθηκε στις 25 Νοεμβρίου του 1901 στο Άσκολι Πίτσενο και σπούδασε νομικά. Ήδη από πολύ νέος έγινε μέλος του *Ιταλικού Λαϊκού Κόμματος* (*Partito Popolare Italiano*) ενώ διετέλεσε και αντιπρόεδρος της *Ιταλικής Ομοσπονδίας Καθολικών Φοιτητών*(*Federazione Universitaria Cattolica Italiana-Fuci*). Σε ηλικία 24 ετών εκλέχτηκε περιφερειακός γραμματέας του Ιταλικού Λαϊκού Κόμματος στην Ανκόνα. Μετά την εγκαθίδρυση του φασιστικού καθεστώτος συνελήφθη από την αστυνομία αλλά στη συνέχεια έγινε μέλος του *Εθνικού Φασιστικού Κόμματος* (*Partito Nazionale Fascista*) και έλαβε το αξίωμα του εκατόνταρχου (centurione) στην αντιαεροπορική πολιτοφυλακή (*Milizia contraerea*) στην Ανκόνα. Τελικά μετά το 1943 εγκατέλειψε το Εθνικό Φασιστικό Κόμμα και έγινε μέλος της Χριστιανικής Δημοκρατίας (*Democrazia Cristiana*), με την οποία εκλέχτηκε, μετά την απελευθέρωση, στη Συντακτική Συνέλευση καθώς και βουλευτής στις εκλογές του 1948, του 1953 και του 1958.

### Ως υπουργός
Από το 1950 μέχρι το 1955 διετέλεσε αρχικά υφυπουργός και στη συνέχεια υπουργός ναυτιλίας, από το 1953 μέχρι το 1955 υπουργός δικαιοσύνης και από το 1955 μέχρι το 1959 Υπουργός Εσωτερικών (στην πρώτη κυβέρνηση του Αντόνιο Σένι, στην κυβέρνηση του Αντόνε Τσόλι και στην πρώτη κυβέρνηση του Αμιντόρε Φανφάνι). 

### Ως πρωθυπουργός
Τον Μάρτιο του 1960 πήρε την εντολή από τον τότε Πρόεδρο της Ιταλικής Δημοκρατίας, Τζιοβάνι Γκρόνκι, να σχηματίσει κυβέρνηση μετά την παραίτηση της δεύτερης κυβέρνησης του Αντόνιο Σένι. Στις 8 Απριλίου η κυβέρνηση υπό τον Φερνάντο Ταμπρόνι έλαβε ψήφο εμπιστοσύνης από την Βουλή με ισχνή πλειοψηφία (300 ψήφοι υπέρ έναντι 297 κατά) χάρει στην στήριξη των βουλευτών του νεοφασιστικού *Ιταλικού Σοσιαλιστικού Κινήματος-Εθνική Δεξιά* (Movimento Sociale Italiano-Destra Nazionale). Η στήριξη της κυβέρνησης από το κόμμα αυτό προκάλεσε την αντίδραση τριών υπουργών, του Τζόρτζιο Μπο, του Τζούλιο Παστόρε και του Φιορεντίνο Σούλο, που ανήκαν στην αριστερή πτέρυγα της Χριστιανικής Δημοκρατίας και οι οποίοι παραιτήθηκαν. Στις 11 Απριλίου ύστερα από αίτημα της ίδιας της Χριστιανικής Δημοκρατίας τα μέλη της κυβέρνησης υπέβαλλαν τις παραιτήσεις τους που όμως δεν έγιναν δεκτές από τον Πρόεδρο Τζιοβάνι Γκρόνκι. Η κυβέρνηση κλήθηκε να παρουσιαστεί στη Γερουσία για να ολοκληρωθεί η διαδικασία παροχής ψήφου εμπιστοσύνης. Στις 29 Απριλίου, και πάλι με την υποστήριξη του Ιταλικού Σοσιαλιστικού Κινήματος-Εθνική Δεξιά, και με 128 ψήφους υπέρ έναντι 110 κατά, η κυβέρνηση Ταμπρόνι πήρε ψήφο εμπιστοσύνης και από τη Γερουσία.  

Τον Μάιο του 1960 η απόφαση του Φερνάντο Ταμπρόνι να δοθεί η άδεια στο Ιταλικό Σοσιαλιστικό Κίνημα-Εθνική Δεξιά να συγκαλέσει το έκτο συνέδριό του στη Γένοβα, πρωτεύουσα της Ιταλικής αντίστασης στα χρόνια του πολέμου, προκάλεσε την έντονη αντίδραση της αντιπολίτευσης. Στις 30 Ιουνίου, η Γενική Συνομοσπονδία Εργασίας της Ιταλίας (Confederazione Generale Italiana del Lavoro) και αριστερές και άλλες οργανώσεις οργάνωσαν μεγάλη διαδήλωση στην πόλη. 

## Παραπομπές


Κατηγορία:Πρωθυπουργοί της Ιταλίας
Πυρόχλωρο

Το **πυρόχλωρο** (αγγλ. pyrochlore) είναι οξείδιο - υδροξείδιο (ενίοτε περιέχον και φθόριο) του νατρίου, του ασβεστίου και του νιοβίου. Το όνομά του προέρχεται από τις ελληνικές λέξεις «πυρ» και «χλωρόν», καθώς το ορυκτό χρωματίζεται πράσινο αν θερμανθεί έντονα ή αναφλεγεί.

## Εμφάνιση, παραγενέσεις
Ανευρίσκεται σε πηγματίτες, νεφελινικούς συηνίτες, καρμπονατίτες και άλλα αλκαλικά πετρώματα, συχνά σε παραμικτικές σειρές (ομάδα πυροχλώρου). Σχετίζεται με ζιρκόνιο, απατίτη, αιγιρίνη, κολουμπίτη και περοβσκίτη. Συχνά περιέχει προσμίξεις σπανίων γαιών, ορισμένες ραδιενεργές, που του προσδίδουν ραδιενεργές ιδιότητες.

Απαντάται σε πολλά σημεία του πλανήτη. Κύριες εμφανίσεις είναι στο Λάρβικ (Νορβηγία), στη Γερμανία (Βάδη - Βυτεμβέργη και Άιφελ), στη Ρωσία (όρη Ίλμεν και νότια Ουράλια, περιοχή Γιενισέι της Σιβηρίας και στη χερσόνησο Κόλα), στις περιοχές Hybla και Oka του Οντάριο (Καναδάς), την Τανζανία, το Μαλάουι, τη Γουϊνέα, τη Βραζιλία και τη νότια Αυστραλία.

Δεν απαντάται στην Ελλάδα

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κατηγορία:Ορυκτά του ασβεστίου
Κατηγορία:Ορυκτά του νατρίου
Κατηγορία:Ορυκτά του νιοβίου
Κατηγορία:Αλογονίδια
Κύψελος

Ο **Κύψελος** ήταν τύραννος της Κορίνθου, κατά τον 7ο αιώνα π.Χ., και πατέρας του Περίανδρου. Γεννήθηκε γύρω στο 695 π.Χ. και πέθανε μάλλον το 627 π.Χ. Υπήρξε ο πρώτος τύραννος της πόλεως της Κορίνθου.

## Μύθος
Σύμφωνα με δύο χρησμούς της Πυθίας, ο Κύψελος θα ανέτρεπε το βασιλικό οίκο των Βακχιάδων και έτσι σχεδίασαν να θανατώσουν το μωρό, αν και η μητέρα ήταν συγγενείς τους. Ωστόσο, σύμφωνα με τον Ηρόδοτο, το νεογέννητο χαμογελούσε σε κάθε άντρα και κανείς τους δεν μπορούσε να το σκοτώσει. Η μητέρα του το έκλεισε σε ένα κιβώτιο από ελεφαντόδοντο και όταν αργότερα επέστρεψαν οι επίδοξοι δολοφόνοι δεν το βρήκαν. Από την αρχαία λέξη *κυψέλη*, δηλαδή μπαούλο, πήρε τ' όνομά του ο Κύψελος.

## Άνοδος στην εξουσία και έργο
Ήταν γιος του Ηετίωνα και της Λάβδας. Όταν μεγάλωσε ο Κύψελος εκπλήρωσε το χρησμό. Μεθόδευσε την άνοδό του στην εξουσία, αφού πρώτα προσεταιρίστηκε όλους όσοι ήταν δυσαρεστημένοι με την πολιτική του βασιλικού γένους των Βακχιάδων, από όποια κοινωνική τάξη κι αν αυτοί προέρχονταν. Στη συνέχεια εξόντωσε τον αρχηγό τους Πατροκλείδη και τους εξόρισε, επιτρέποντάς τους όμως να ιδρύσουν αποικίες.

Όταν ο Κύψελος ανήλθε στην εξουσία της Κορίνθου μοίρασε τα βασιλικά κτήματα, επέβαλε βαρύτερη φορολογία στους μεγαλογαιοκτήμονες και εκδίωξε τους αντιφρονούντες. Παράλληλα, προσπάθησε να δημιουργήσει τις προϋποθέσεις για πιο ευρεία συμμετοχή του λαού στα κοινά. Ενίσχυσε επίσης το εμπόριο και τη βιοτεχνία.

Έγινε γνωστός πανελληνίως λόγω των εντυπωσιακών αναθημάτων που προσέφερε στα ιερά της Ολυμπίας και των Δελφών. Λέγεται ότι αυτός καθιέρωσε τα Ίσθμια.

Βασίλεψε για τριάντα χρόνια και τον διαδέχθηκε ο γιος του Περίανδρος το 627 π.Χ. που θεωρείται ένας από τους επτά σοφούς. Το ανάθημα του Κύψελου οικοδομήθηκε στους Δελφούς, βρισκόταν εκεί την εποχή που ζούσε ο Ηρόδοτος. Ο δεύτερος γιος του Γόργος έγινε Τύραννος στην Κορινθιακή αποικία Αρχαία Αμβρακία, τον Γόργο τον διαδέχτηκε ο μεγαλύτερος γιος του επίσης Κύψελος. Μερικές πηγές τους καταγράφουν ως Τυράννους αλλά δεν υπάρχουν επαρκείς πηγές που να βεβαιώνουν ότι η οικογένεια των Κυψελιδών κυβερνούσε την Αμβρακία με τον τίτλο του τυράννου. Ο δεύτερος γιος του Γοργία Ψαμμήτιχος διαδέχθηκε τον θείο του Περίανδρο στην Τυραννία της Κορίνθου μετά τον θάνατο του (584 π.Χ.), ο ξάδελφος του Λυκόφρων της Κορίνθου είχε δολοφονηθεί στην Κέρκυρα.

## Παραπομπές


## Εξωτερικοί σύνδεσμοι
*http://www.britannica.com/EBchecked/topic/148640/Cypselus

Κατηγορία:Αρχαίοι Έλληνες τύραννοι
Κατηγορία:Ιστορία της αρχαίας Κορίνθου
Κατηγορία:Βασιλείς της Κορίνθου
Στέργιος Χρηστίδης

Ο **Στέργιος Χρηστίδης** ήταν Έλληνας από τους σημαντικότερους κάτοικους της Θεσσαλονίκης, και εθνομάρτυρας το 1821.
## Βιογραφία
Γεννήθηκε στα Άγραφα. Πατέρας του ήταν ο Δημήτριος. Εγκαταστάθηκε στην Θεσσαλονίκη, όπου ήταν ένας από τους σημαντικότερους κατοίκους. Όταν ξεκίνησε η Ελληνική επανάσταση το 1821 οι Τούρκοι για να τρομοκρατήσουν τους εκεί Έλληνες τον συνέλαβαν και τον έριξαν στην θάλασσα όπου και πνίγηκε. 
## Πηγές
* 

Κατηγορία:Πρόκριτοι
Κατηγορία:Έλληνες εθνομάρτυρες
Κατηγορία:Αγωνιστές του 1821
Χιλιαρχία

**Χιλιαρχία** ονομάζονταν κατά την Ελληνική επανάσταση του 1821 η μονάδα ατάκτων στρατευμάτων που διοικούσε ο χιλίαρχος. Η δύναμη της χιλιαρχίας ήταν 1120 άνδρες.

Αντιστοιχούσε προς το τάγμα, ενώ ο χιλίαρχος αντιστοιχούσε προς τον ταγματάρχη. Δημιουργήθηκαν για πρώτη φορά με ψήφισμα στην Α' Εθνική Συνέλευση της 9ης Ιανουαρίου 1822. Περιελάμβανε δέκα εκατονταρχίες. Στο επιτελείο της χιλιαρχίας ανήκε ο χιλίαρχος που την διοικούσε, ένας υποχιλίαρχος, ένας ταξίαρχος, ένας γιατρός, ένας χειρουργός, ένας φροντιστής και ένας παπάς. Το 1828 ο αριθμός των χιλιάρχων ορίστηκε σε τρεις, ενώ η χιλιαρχία οργανώθηκε σε δύο πεντακοσιαρχίες, από πέντε εκατονταρχίες η κάθε μία. Στο επιτελείο της χιλιαρχίας προστέθηκε ένας υπασπιστής, ένας γραμματέας, ένας ταμίας, δύο σημαιοφόροι και δύο σαλπιγκτές, ένας σε κάθε πεντακοσιαρχία.  

Μετά την μάχη της Πέτρας οι χιλιαρχίες καταργήθηκαν και αντικαταστάθηκαν από 13 ελαφρά τάγματα.
## Πηγές
* 

Κατηγορία:Ελληνική Επανάσταση του 1821
Γεώργιος Χατζημελέτης

Ο **Γεώργιος Χατζημελέτης** υπήρξε Έλληνας αγωνιστής της Ελληνικής επανάστασης του 1821.
## Βιογραφικά στοιχεία
Η καταγωγή του ήταν από τα Μέγαρα. Εκεί γεννήθηκε περί το 1795. Όταν ξεκίνησε η επανάσταση συγκέντρωσε σώμα πολεμιστών και κατέστρεψε τουρκικό απόσπασμα στην Κάζα. Δεν μπόρεσε να κρατηθεί στο Μεγαρίδι και κατέβηκε στην Πελοπόννησο, όπου τάχτηκε μαζί με την ομάδα του υπό τις διαταγές του Νικηταρά. Αργότερα ακολούθησε τον Ευμορφόπουλο και άλλους οπλαρχηγούς. Πολέμησε σε πολλές μάχες στην Πελοπόννησο και Στερεά. Μετά την επανάσταση τιμήθηκε με τον βαθμό του φαλαγγάρχη.
## Πηγές
* 

Κατηγορία:Αγωνιστές του 1821
Παναγιώτης Κρεββαττάς (πρεσβύτερος)

Ο **Παναγιώτης Κρεββατάς** ήταν προύχοντας του Μυστρά. Εργάστηκε υπέρ της Ορλωφικής επανάστασης και διέθεσε την μεγάλη περιουσία του.
## Βιογραφία
Καταγόταν από την παλαιά και επιφανή οικογένεια των Κρεββατάδων της Λακεδαιμονίας που αναφέρεται τουλάχιστον από τις αρχές του 14ου αιώνα. 
Κατά το 1768 συνεννοήθηκε με τον Μπενάκη και τον Παναγιώτη Ζαΐμη, άρχοντα της Κερπινής των Καλαβρύτων. Υπέβαλαν αναφορά στην αυτοκράτειρα της Ρωσίας Αικατερίνη, επικαλούμενοι την βοήθεια και επέμβασή της για να απελευθερώσει την υπόδουλη Ελλάδα. Μετά την αποτυχία της επανάστασης, φτωχός και δυστυχής δραπέτευσε στα Κύθηρα για να αποφύγει την εκδίκηση των Τούρκων.  Από εκεί κατέφυγε στην Ύδρα όπου και απεβίωσε. Η μεγάλη ακίνητη περιουσία του αρχικά δημεύθηκε αλλά αργότερα αποδόθηκε στον γιό του Δημήτριο. Εγγονός του ήταν ο Παναγιώτης Κρεββαττάς, πρωτεργάτης της εξέγερσης στον Μυστρά το 1821.

## Πηγές
* 

* 

Κατηγορία:Έλληνες ευεργέτες
Χρόνης Λευκαδίτης

Ο **Χρόνης Λευκαδίτης** ήταν Έλληνας αρματολός.
## Βιογραφία
Η καταγωγή του ήταν από το Λιδωρίκι. Άκμασε περί το 1780. Προδόθηκε και συνελήφθη από τους Τούρκους μέσα στο χωριό Δαδί. Καρατομήθηκε και το κεφάλι του στήθηκε σε πάσσαλο στην διασταύρωση των οδών Λιδωρικίου και Αταλάντης. Μετά από λίγα χρόνια ο αρματολός Ανδρούτσος εκδικήθηκε τον θάνατό του. Πολιόρκησε την Αταλάντη, τους συνέλαβε και τους αποκεφάλισε.  
## Πηγές
* 

Κατηγορία:Αρματολοί
Αγγλικό πρωτάθλημα ποδοσφαίρου ανδρών 1897-1898

Το 1897-1898 διοργανώθηκε το δέκατο Αγγλικό πρωτάθλημα ποδοσφαίρου ανδρών. Η Σέφιλντ Γιουνάιτεντ κατέκτησε το πρώτο πρωτάθλημα στην ιστορία της. Αυτό παραμένει και το τελευταίο μέχρι και σήμερα για την ομάδα από το Σέφιλντ. Η Άστον Βίλα πρώτη στο πρωτάθλημα του 1896-1897 τερμάτισε έκτη.

Στο τέλος του πρωταθλήματος έγινε πρωτάθλημα κατάταξης ανάμεσα στις δύο τελευταίες ομάδες της βαθμολογίας, με τις δύο πρώτες της δεύτερης κατηγορίας.

## Βαθμολογία

1Έπαιξαν μίνι πρωτάθλημα με τις Μπέρνλεϊ και την Νιούκασλ Γιουνάιτεντ.

Η Στόουκ Σίτι παρέμεινε στην κατηγορία και ανέβηκε η Μπέρνλεϊ για την επόμενη σεζόν. Αντίθετα η Μπλάκμπερν Ρόβερς υποβιβάστηκε και η Νιούκασλ Γιουνάιτεντ παρέμεινε στη δεύτερη κατηγορία. Με καινούρια απόφαση τελικά η Μπλάκμπερν Ρόβερς παρέμεινε και η Νιούκασλ Γιουνάιτεντ ανέβηκε λόγω της αύξησης των ομάδων της επόμενης σεζόν από δεκάξι σε δεκαοκτώ.

## Αναφορές

*RSSSF Αγγλικό πρωτάθλημα ποδοσφαίρου ανδρών 1897-1898

Κατηγορία:Πρέμιερ Λιγκ
Μήτρος Βλαχοθανάσης

Ο **Μήτρος Βλαχοθανάσης** ήταν περίφημος αρματολός των ετών 1730 - 1772. 
## Βιογραφία
Η καταγωγή του ήταν από την Βουνιχώρα της Ρούμελης. Υπήρξε ένας των κυριότερων εργατών της επανάστασης του 1770, αν και ήταν γηραιότατος. Υπό την αρχηγία του Ανδρούτσου, τον οποίο άλλοτε είχε υπό τις διαταγάς του πήρε μέρος στην περίφημη μάχη της Μονής των Βαρδουσίων και διεύθυνε αυτοπροσώπως την μάχη επιφέροντας λαμπρή νίκη πάνω από το χωριό Πεντερίτσα. Ο Βλαχοθανάσης φημιζόταν για την ομορφιά του, η οποία έχει εμπνεύσει πολλά δημοτικά τραγούδια.   Πήρε μέρος και στην εκστρατεία του Ανδρούτσου κατά της Ναυπάκτου στην επανάσταση του Ορλόφ και φονεύτηκε μαχόμενος έξω από τα τείχη της πόλης κατά του Μουχτάρ πασά. Οι Τούρκοι μετέφεραν το κεφάλι του στην Άμφισσα, για να τρομοκρατήσουν τον πληθυσμό.

## Πηγές
* 

Κατηγορία:Αρματολοί
Μάχη της Βλαχοκερασιάς

Η **μάχη της Βλαχοκερασιάς** ήταν πολεμική συμπλοκή της επανάστασης του 21.

## Η εξέλιξη των γεγονότων
Μετά την διάλυση του Ελληνικού στρατοπέδου της Καρύταινας ο Θεόδωρος Κολοκορώνης κατόρθωσε να συγκεντρώσει γύρω από την Τρίπολη διάφορα στρατόπεδα. Ένα από αυτά αποτελείτο από Λάκωνες και Αρκάδες υπό τον Κυριακούλη Μαυρομιχάλη και Αν. Νικολόπουλο, τοποθετήθηκε κοντά στην Βλαχοκερασιά Αρκαδίας. Την ημέρα του Πάσχα 10 Απριλίου 1821, λόγω της γιορτής και ενώ το στρατόπεδο δεν βρίσκονταν συντεταγμένο δέχτηκε επίθεση τριων χιλιάδων Τούρκων και διαλύθηκε. Προς βοήθεια τους έσπευσε ο Κολοκοτρώνης, πού άκουσε του κρότους των όπλων, αλλά έφτασε αργά. Ο Νικολόπουλος και ο Βενετσιανάκος φονεύτηκαν στην συμπλοκή , τους έκοψαν τα κεφάλια μαζί με άλλους ένδεκα σκοτωμένων, και τα περιφέρανε οι Τούρκοι στην Τριπολιτσά.

## Παραπομπές


## Πηγές
* 



Κατηγορία:Μάχες της Ελληνικής Επανάστασης του 1821
Κατηγορία:Ιστορία της Αρκαδίας
Μολάοι

Οι **Μολάοι** είναι κωμόπολη του Νομού Λακωνίας και έδρα του καλλικρατικού Δήμου Μονεμβασίας. Ο οικισμός βρίσκεται 61 χιλιόμετρα νοτιοανατολικά της Σπάρτης, χτισμένος σε υψόμετρο 200 μέτρων, δυτικά της ομώνυμης πεδιάδας. Ο πληθυσμός είναι 2.850 κάτοικοι, που σύμφωνα με την απογραφή του 2021. Το όνομα του οικισμού προέκυψε από παραφθορά της λατινικής λέξης *mola* που σημαίνει μύλος.

## Ιστορικά στοιχεία
thumb|200px|Εικόνα από το Φαράγγι του Λάρνακα
Ο οικισμός, με μια μικρή παραφθορά του ονόματος - στον τύπο *Mola* - απαντάται για πρώτη φορά σε κείμενο του 1209 και συγκεκριμένα στη λεγόμενη Συνθήκη της Σαπιέντζας. Η συνθήκη αυτή είχε συναφθεί ανάμεσα στο Γοδεφρείδο Βιλλεαρδουίνο, ηγέτη των Φράγκων, και στους Βενετούς οι οποίοι βοήθησαν τους Σταυροφόρους στην κατάλυση της Βυζαντινής Αυτοκρατορίας και στην κατάκτηση του Μορέως. Στη Συνθήκη αυτή οριοθετούνται το Πριγκηπάτο και οι κτήσεις των Βενετών, και σε κάποιο σημείο της ο Γοδεφρείδος δηλώνει ότι *"... έχει ήδη στην κατοχή του την πόλη Mola, ενώ το σύνολο της Λακεδαίμονος..."*1

Στην διάρκεια των Ορλωφικών οι Μολάοι έπαθαν μεγάλες καταστροφές από τις επιδρομές των Τουρκαλβανών. Απελευθερώθηκαν σχεδόν με το ξεκίνημα της επανάστασης του 1821, άλλα καταστράφηκαν το 1825 από επιδρομή του Ιμπραήμ στην περιοχή. Με την απελευθέρωση της Ελλάδας, εξελίσσονται σε διοικητικό κέντρο, αρχικά ως έδρα του Δήμου Ασωπού και από το 1864 ως έδρα της επαρχίας Επιδαύρου Λιμηράς. Πρόσφατα υπήρξαν έδρα του ομώνυμου δήμου, ενώ από το 2011 αποτελούν έδρα του καλλικρατικού Δήμου Μονεμβασιάς.

## Αρχαιολογικά ευρήματα
Αν και έχει σήμερα την όψη μιας τελείως σύγχρονης πόλης, υπάρχουν παράλληλα αρκετά σημεία της που μας πείθουν ότι έχει τις ρίζες της βαθιά μέσα στην ιστορία. Τέτοια είναι: τάφοι και πλούσια μυκηναϊκά ευρήματα στη θέση Γκαγκανιά, ο μεταλλευτικός ορυκτός πλούτος της στην ίδια θέση, ο λόφος Βίγκλα με λείψανα αρχαίας ακρόπολης στην κορυφή του, ο "παλιόπυργος"- ένα Μεσαιωνικό κτίσμα πάνω στον κοκκινωπό βράχο της Αγίας Παρασκευής, αλλά κυρίως το φαράγγι με την ονομασία Λάρνακας που διασχίζει την πόλη. Στο χώρο αυτό του φαραγγιού, ο οποίος μάλιστα διέθετε και δικό του πηγαίο νερό - από την πηγή την ονομαζόμενη "μάνα" - φαίνεται ότι αναπτύχθηκε ο πρώτος οικιστικός πυρήνας, ο οποίος αργότερα, στα Βυζαντινά χρόνια, εξελίχτηκε σ΄ ένα αρκετά μεγάλο και οικονομικά εύρωστο οικισμό. Διέθετε μάλιστα και κάστρο, στο οποίο κατέφευγαν οι κάτοικοι σε περιπτώσεις εχθρικών επιδρομών και από το οποίο ήλεγχαν την πεδιάδα μέχρι τη Μονεμβασιά.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Πηγές
* Η Μονεμβάσια και η Ενδοχώρα της.(Τόμος Β΄).Γ.Δ. Κουτσογιαννόπουλος 2001

Κατηγορία:Κωμοπόλεις της περιφερειακής ενότητας Λακωνίας
Λίμνη Βιβάρι

Η **λίμνη Βιβάρι** είναι μικρή σε έκταση λίμνη και βρίσκεται στο δήμο Ευρώτα Λακωνίας. 

## Ιστορικά στoιχεία
Κατά την Τουρκοκρατία η πεδιάδα του Έλους έγινε τουρκική ενώ οι Χριστιανοί κάτοικοι περιορίστηκαν στα άγονα και στα βαλτώδη. Ακόμη και η Σουλτάνα είχε στην κατοχή της τρία ολόκληρα χωριά, καθώς και τα τρία ιχθυοτροφεία της πεδιάδας, όπως φαίνεται από σχετική Έκθεση του Κράτους:

Β
Β΄ Εθνική ποδοσφαίρου ανδρών 2005-06

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 2005-06** διεξήχθη σε έναν όμιλο των 16 ομάδων. Στην Α΄ Εθνική ανέβηκαν απευθείας οι τρεις πρώτες ομάδες και στη Γ΄ Εθνική υποβιβάστηκαν απευθείας τρεις ομάδες.

## Διοργάνωση

Στο πρωτάθλημα Β΄ Εθνικής 2005-06 δεν υπήρξαν αλλαγές σε σχέση με το προηγούμενο του 2004-05. Στην Α΄ Εθνική ανέβηκαν τρεις ομάδες και υποβιβάστηκαν τρεις στη Γ΄ Εθνική. Η μόνη αλλαγή ήταν η προοπτική να αυξηθούν από 16 σε 18 οι ομάδες. Για το λόγο αυτό από τη Γ΄ Εθνική ανέβηκαν πέντε αντί για τρεις σύλλογοι. Το πρωτάθλημα αυτό δεν ταλαιπωρήθηκε από εξωαγωνιστικές περιπέτειες ή συγχωνεύσεις-μετονομασίες ομάδων, όπως τα αμέσως προηγούμενα. Ο υποβιβασμός της Παναχαϊκής 2005 στη Γ΄ Εθνική ήταν ο πρώτος στην ιστορία της. Υποβιβάστηκε, επίσης, και η άλλη ομάδα-προϊόν συγχώνευσης, ο Α.Σ.Κ. Ολυμπιακός. 

***Ομάδες (16)**
***Πρωταθλητής**: **[[Εργοτέλης Ηρακλείου]]**, άνοδος στην Α΄ Εθνική.
****Δευτεραθλητής**: **[[Α.Ο. Κέρκυρα]]**, άνοδος στην Α΄ Εθνική. 
****Τριταθλητής**: **[[Άρης Θεσσαλονίκης|Άρης]],** άνοδος στην Α΄ Εθνική. 
***Υποβιβασμός (3)**: Α.Σ.Κ. Ολυμπιακός, Παναχαϊκή 2005, Πανηλειακός.
****Υποβιβασμός από Α΄ Εθνική (3)**: Λεβαδειακός, Καλλιθέα, Ακράτητος Άνω Λιοσίων (τελικά υποβιβάστηκε απευθείας στη Δ΄ Εθνική λόγω χρεών).  
****Άνοδος από Γ΄ Εθνική (5)**: Αστέρας Τρίπολης, ΠΑΣ Γιάννινα, Εθνικός Ο.Φ.Π.Φ. - Α.Ο. Μάνης, Μεσσηνιακός και Αγροτικός Αστέρας.
****Άνοδος ως επιλαχών**: Πανθρακικός στη θέση του Ακράτητου.

### Πρώτοι σκόρερ
***21 γκολ**:  Πάτρικ Ογκουνσότο (Εργοτέλης)

## Βαθμολογία

## Παραπομπές


## Πηγές

*Στατιστική ποδοσφαίρου.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 255-257.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2005-2006